b"\n_START_ARTICLE_\nEHF Champions League 2011-12 (kvinder)\n_START_PARAGRAPH_\nEHF Champions League 2011\xe2\x80\x9312 for kvinder var den 19. EHF Champions League h\xc3\xa5ndboldturnering for kvinder. Turneringen bliver arrangeret af European Handball Federation og havde deltagelse af 32 hold. De f\xc3\xb8rste kvalifikationskampe bliver spillet den 2. september 2011, og den sidste finalekamp blev afviklet i maj 2012._NEWLINE_Danmark var repr\xc3\xa6senteret af danmarksmestrene FC Midtjylland H\xc3\xa5ndbold, som tr\xc3\xa5dte ind i turneringen i gruppespillet, samt Randers HK og Viborg HK, som startede i anden kvalifikationsrunde.\n_START_SECTION_\nFormat\n_START_PARAGRAPH_\nTurneringen har deltagelse af 32 hold. Deltagerne fra de otte lavest rangerede ligaer spiller i f\xc3\xb8rste kvalifikationsrunde om fire pladser i anden kvalifikationsrunde, hvor de sammen med yderligere 12 hold spiller om fire ledige pladser i det f\xc3\xb8rste gruppespil, hvortil de 12 h\xc3\xb8jst rangerede hold er direkte kvalificeret. F\xc3\xb8rte gruppespil best\xc3\xa5r af fire grupper med fire hold. De to bedste hold i hver gruppe g\xc3\xa5r videre til andet gruppespil, der best\xc3\xa5r af to grupper med fire hold. Herfra g\xc3\xa5r de to bedste hold fra hver gruppe videre til semifinalerne, der ligesom finalen, bliver afgjort over to kampe.\n_START_SECTION_\nF\xc3\xb8rste kvalifikationsrunde\n_START_PARAGRAPH_\nF\xc3\xb8rste kvalifikationsrunde havde deltagelse af deltagerne fra de otte lavestrangerede ligaer, dvs. mesterholdene fra Tjekkiet, Gr\xc3\xa6kenland, Holland, Portugal, Serbien, Schweiz, Slovakiet og Tyrkiet. Holdene spillede om fire ledige pladser i anden kvalifikationsrunde og var inddelt i to grupper med fire hold. I hver gruppe spillede holdene en enkeltturnering alle-mod-alle, og de to bedst placerede hold i hver gruppe gik videre til anden kvalifikationsrunde._NEWLINE_Holdene, der ikke gik videre til anden kvalifikationsrunde, fortsatte i 2. runde af EHF Cup Winners' Cup.\n_START_SECTION_\nAndet gruppespil\n_START_PARAGRAPH_\nAndet gruppespil bliver afviklet i perioden 4. februar \xe2\x80\x93 11. marts 2012 med deltagelse af de otte hold, som var g\xc3\xa5et videre fra f\xc3\xb8rste gruppespil. De otte hold blev inddelt i to nye grupper ved en lodtr\xc3\xa6kning den 15. november 2011 i EHF's hovedkvarter i Wien. De to grupper spillede hver en dobbeltturnering hvor holdene m\xc3\xb8dtes alle-mod-alle ude og hjemme. De to bedst placerede hold i hver gruppe gik videre til semifinalerne."